Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1148

f) a fenti változtatások kombinációját. 12.003. Amennyiben a fenti változtatásokat az üzemeltetõ szervezet nem végleges jelleggel hajtja végre és ezt a változtatást leíró dokumentációban rögzítik, akkor az átalakítás ideiglenesnek tekinthetõ. 12.2. AZ ÁTALAKÍTÁSOK BELSÕ SZABÁLYOZÁSA 12.2.1. Rendszerek és rendszerelemek átalakításának kezelése 12.004. Az átalakítások elõkészítését, tervezését, engedélyezését, irányítását, végrehajtását, ellenõrzését, értékelését és felülvizsgálatát írott és jóváhagyott eljárásrendben kell szabályozni. 12.005. A szabályozásnak figyelembe kell vennie az átalakításban érintett rendszer vagy rendszerelem biztonsági osztályba sorolását, illetve az átalakítással érintett funkciónak a biztonságra gyakorolt hatását. 12.006. Az üzemeltetõ szervezetének megváltoztatása elõtt elemezni kell a változtatás hatásait a biztonságra és a felelõsség kérdéskörére. 12.007. Átalakítást végrehajtani csak az átalakítás biztonságra gyakorolt hatásának elemzését, és annak rögzített eljárásrend szerinti jóváhagyását követõen szabad, a szervezet megváltoztatásakor az elemzésnek a felelõsség kérdéskörére, illetve annak biztonságra gyakorolt hatására is ki kell terjednie. 12.008. A biztonságra gyakorolt hatást mind az átalakítás megvalósítását követõ, mind az átalakítás megvalósítása során fennálló körülményekre, betartandó üzemeltetési feltételekre és korlátokra vonatkozóan elemezni és értékelni kell. 12.009. Az átalakítások végrehajtása során biztosítani kell, hogy az üzemeltetési feltételek és korlátok túllépésére legföljebb az átalakítást megalapozó biztonsági elemzésben igazolt és jóváhagyott mértékig kerüljön sor. 12.010. Az ideiglenes átalakításokat évente felül kell vizsgálni, mennyiségüket az üzemviteli személyzet számára kezelhetõ szinten kell tartani. 12.2.2. Szervezeti és vezetési átalakítások kezelése 12.011. Az Engedélyesnek törekednie kell arra, hogy az üzemeltetés stabilitása érdekében csak nagyon indokolt esetben történjen változtatás a szervezeti és vezetési rendszerében. 12.012. Az Engedélyesnek rendelkeznie kell változás/átalakítás kezelési politikával, amely biztosítja a biztonság mindenek elõtti prioritását és amely összhangban van a vezetés hosszú távú stratégiájával és a társaság céljaival. 12.013. Az Engedélyesnek rendelkeznie kell minden típusú változtatásra alkalmazható rendszerezett, átlátható és pontos változás-kezelési folyamatleírással, amely tartalmazza a változtatás külsõ vagy belsõ kényszerítõ okának azonosítását, a változtatás értékelését, tervezését, megvalósítását és folyamatos ellenõrzését szolgáló lépéseket. 12.014. Az Engedélyesnek biztosítania kell a változtatási folyamathoz szükséges erõforrásokat. 12.015. A változtatások bevezetése elõtt megfelelõ elemzések elvégzése szükséges a változás biztonságra és a biztonsági teljesítményre gyakorolt hatásainak megítélése céljából. 12.016. A szervezet átalakítás bevezetésének elõfeltétele, hogy a létesítmény mûködését és mûködtetését általánosan és részleteiben szabályozó dokumentumok aktuális változatai rendelkezésre álljanak, a szabályozásban megvalósított változtatások hatásai elemezve és értékelve legyenek, a szükséges engedélyek jogerõre emelkedjenek, továbbá a személyzet ismerje a szervezet módosítása miatt a szabályozásban bekövetkezett változásokat. 12.017. A legfelsõbb vezetõknek rendszeresen felül kell vizsgálniuk a változások kezelésének helyzetét, a felülvizsgálatok lefolytatásához szabályzatokat kell létrehozni és mûködtetni. 12.018. Biztosítani kell a személyzet és a vezetés közötti folyamatos információáramlást a bevezetett változtatások megismertetése és a tapasztalatok visszacsatolása érdekében. Ebbe a folyamatba be kell kapcsolni a hatóságokat és egyéb érintett szervezeteket is. 12.019. Az Engedélyesnek rendszeresen értékelnie kell a változtatások által bekövetkezett hatásokat, az elért javulást, illetve amennyiben ez nem következett be, fel kell deríteni a sikertelenség okait és meg kell fogalmazni a további teendõket. 12.3. AZ ÁTALAKÍTÁSOK FELÜLVIZSGÁLATA, DOKUMENTÁLÁSA 12.020. Az átalakítások független felügyeletét meg kell valósítani. Az átalakítások felülvizsgálatára nem jelölhetõk ki olyan személyek, akik az átalakítási javaslat vagy a tervek kidolgozásában részt vettek. 12.021. Az átalakításokkal érintett rendszerek, rendszerelemek, valamint szervezet dokumentációját, szükséges esetekben a Végleges Biztonsági Jelentést módosítani kell, vagy az átalakítások figyelembevételével újra ki kell adni. E dokumentumok jóváhagyása az eredetivel azonos módon történjen.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes